[{"text_idx": "#000001", "text": "Alternativa edukado kaj alternativa fremda lingvo tre bone akordig\u0302as"}, {"text_idx": "#000003", "text": "De antau\u0306 longe mi konis Ana-n de Suda Koreio danke al Skajpo, per kiu mi konas aliajn esperantistojn de aliaj kontinentoj. S\u0302i vizitis Barcelonon en 2012 akompanata de kvin instruistinoj de alternativa lernejoj."}, {"text_idx": "#000005", "text": "Kial vi deziris lerni Esperanton?"}, {"text_idx": "#000006", "text": "En la jaro 2006 mi laboris en elementa lernejo, kiu nomig\u0302as \u201cOndd\u201d kiel c\u0302efa instruisto. Nia lernejo estis iom speciala kaj oni nomis tiajn lernejojn, alternativa lernejo. Delonge ni diskutadis pri tio, c\u0302u instrui anglan estas deca por infanoj au\u0306 ne. Finfine ni decidis instali Esperanton kiel studobjekton por ke niaj infanoj unue renkontu pacan kaj neu\u0306tralan komunikilon. Mi lernis Esperanton por instrui infanojn en mia lernejo."}, {"text_idx": "#000008", "text": "En Koreio pli ol 200 alternativaj lernejoj ekzistas. Ili serc\u0302as tau\u0306gan internacian lingvon por instrui kun la demando, c\u0302u la anglan, c\u0302u la c\u0302inan, c\u0302u la francan. Mia eksa lernejo estis la unua, kie instruis Esperanton. Kaj nun 7 alternativaj lernejoj instruas Esperanton. Mia celo estas, ke c\u0302iuj alternativa lernejo instruos Esperanton. C\u0302ar alternativa edukado kaj alternativa fremda lingvo tre bone akordig\u0302as."}, {"text_idx": "#000009", "text": "C\u0302u vi povas resume klarigi la pedagogion de la alternativa lernejo de la Koreio?"}, {"text_idx": "#000010", "text": "Koreio estas eta lando. Kiel vi jam scias, en Koreio lernantoj estas multe strec\u0302itaj por eniri en bonkvalitajn universitatojn. Ili ne havas tempon por mediti, kio estas sia revo. Dau\u0306ras ekzamenoj por vicigi ilin. La principo de alternativa lernejo estas, ke c\u0302iuj infanoj havas proprajn talentojn kaj instruistoj devas helpi ilin, por ke dum studado lernantoj mem malkovru sin. Tial en alternativa lernejo infanoj estas plej gravaj subjektoj de la lernado. Kaj plenkreskuloj estas nur helpantoj."}, {"text_idx": "#000012", "text": "Jes! Antau\u0306 kiam mi lernis la francan, mi pensis, ke Esperanto estas egala lingvo. C\u0302ar lerni Esperanton estas multe pli facile kompare al aliaj lingvoj. Nun mi havas alian opinion, ke Esperanto estas internacia lingvo unue por eu\u0306ropanoj. Sincere g\u0302i tro similas al eu\u0306ropaj lingvoj. Tamen mi komprenas, ke lau\u0306 la rigardo de Zamenhof tuta mondo signifus Eu\u0306ropo."}, {"text_idx": "#000013", "text": "C\u0302u la Esperanto-lecionoj estas sukcesaj? Kio instigas onin lerni la internacian lingvon?"}, {"text_idx": "#000014", "text": "Lau\u0306 mi nia pas\u0302o semi Esperanton en alternativaj lernejoj estantas sukcesaj. Alternativa lernejo grave pensas pri libereco, paco, komunumo. Lau\u0306 mia opinio, ankau\u0306 Esperanto enhavas tiajn signifojn. Por alternativaj lernejanoj kompreni la ideon de Esperanto estas senproblema, se ill scius, ke Esperanto ankorau\u0306 vivantas."}, {"text_idx": "#000015", "text": "Mi instruas Esperanton ne nur por miaj lernantoj en la lernejo, sed ankau\u0306 por instruistoj de aliaj lernejoj, por ke ili mem instruos Esperanton en sia lernejo, kiam ili kapablos regi nian lingvon. Kvankam nun estas komenco de nia pas\u0302o por ligi Esperanton kun koreaj alternativaj lernejoj, la vojo estos esperplena."}, {"text_idx": "#000016", "text": "Vi nomis vin antau\u0306e Song\u0302anta. Fakte song\u0302o au\u0306 revo estas via filozofio, c\u0302u ne?"}, {"text_idx": "#000017", "text": "Onidire nuna generacio estas senreva. Socio estas maltrankvila kaj mankas laboro. Por akiri profesiojn au\u0306 por eniri en universitaton junuloj rezignas pri siaj revoj. Grava vorto de alternativa lernejo estas \u201crevo\u201d. Kiu havas revon, tiu havas esperon. Tial mi nomas min Song\u0302anta en Esperantio, kiu s\u0302atas havi song\u0302on kaj ankau\u0306 realigi la song\u0302on."}, {"text_idx": "#000018", "text": "Kion eu\u0306ropanoj devus lerni el koreaj kulturoj kaj inverse?"}, {"text_idx": "#000020", "text": "Kiu estas la rezulto de viaj oftaj vojag\u0302oj eksterlanden kun viaj gelernantoj?"}, {"text_idx": "#000021", "text": "Instrui Esperanton eblas en la klasc\u0302ambro. Tamen mi opinias, ke tio estas duona leciono. Mi ec\u0302 au\u0306dace povus diri, ke estus pli bone unu fojon renkonti fremdajn esperantistojn kaj babili kun ili ol lerni per lernolibroj en klasc\u0302ambro. Esperanto estas internacia lingvo kaj necesas renkonti fremdajn personojn kaj kulturojn. Dum la vojag\u0302o lernantoj au\u0306tomate vidas, kio estas Esperantujo. Kaj tiamaniere ili akiras motivon por dau\u0306re lerni Esperanton ne nur de mi, sed ankau\u0306 de la rilato inter esperantistoj. Dank\u2019al la vojag\u0302o ili tus\u0302as ec\u0302 sian horizonton kaj renkontas novan mondon."}]